_:n647779beb6e14a828dcc83c24874ebbbxb0
<http://schema.org/articleBody>
"\nLovforslaget om det meget omdiskuterede kulturbidrag – også kaldet streaming-skat – er nu sendt i høring. Indtil 12. september kan der stilles forslag til loven, der forventes at træde i kraft når 2022 bliver til 2023.\n\n\n\nLovforslaget er en del af den medieaftale, der blev indgået den 21. maj 2022 mellem regeringen, Socialistisk Folkeparti, Radikale Venstre, Enhedslisten, Frie Grønne, Alternativet og Kristendemokraterne. Den vil medføre, at streamingtjenester skal betale et årligt kulturbidrag på 6 procent af deres omsætning i Danmark.\n\n\n\nDet omfatter både abonnementstjenester og tjenester, der tilbyder online filmudlejning. Midlerne skal gå til at styrke produktionen af dansksprogede film og serier. De skal fordeles med 50 pct. til en public service-pulje samt 50 pct. til at øge tilskuddet til dansksprogede film.\n\n\n\nGratis-abonnementer, hvor forbrugeren ikke betaler penge for abonnementet, men i stedet accepterer at se reklamer eller afgiver sine data som modydelse, vil også blive omfattet af den nye streaming-skat.\n\n\n\nKulturbidraget skal dog alene gælde medietjenesteudbydere, der har en årlig omsætning på over 15 mio. kroner. Grænsen er sat for \"ikke at ramme mindre virksomheder unødigt hårdt eller begrænse nye aktørers adgang til streamingmarkedet\". \n\n\n\nHar vakt debat\n\n\n\nForslaget om en streaming-skat har vakt en del diskussion. Nogle frygter at skatten vil få priserne til at stige. Andre, deriblandt streamingeksperten Claus Bülow Christensen, mener, at skatten vil få tjenesterne til at trække produktion ud af Danmark. \n\n\n\n\nhttps://twitter.com/clausbulowchris/status/1535242710348619776?s=21&amp;t=x_WfGdIK7iJU6I5ArSoBFg\n\n\n\n\nHele lovforslaget kan læses her.\n"
<https://www.inputmag.dk/omdiskuteret-streaming-skat-sendt-i-hoering/>